Bastard (film)

***Bastard*** (svensk tittel: **) er et norsk-svensk eventyr-drama fra 1940. Helge Lunde var regissør for alle jakt- og villmarksscenene, mens Gösta Stevens regisserte spillescenene (som i overveiende grad var stadioinnspillinger). Lunde skrev også manuset, etter tyskeren F.W. Remmlers novelle *Bastard*. Lunde stod personlig for dressuren av blant annet ulvhunden *Volk*, som spiller en nøkkelrolle i filmen.

I hovedrollene ses Georg Løkkeberg, Signe Hasso, Alfred Maurstad, Gabriel Alw, Hilda Borgström og Georg Blickingberg.

Den ble spilt inn Norsk Film studio på Jar. Utendørsscenene ble spilt inn i Kajanii (Finland), Salla (Finland), Suomussalmi (Finland) og Valdres (Norge).

Lunde vant prisen *anbefalt film*  i filmfestivalen i Venezia.

## Handling
Amgan er jeger, og tilhører jegerfolket orotsjonene, men han har brutt med sine egne og giftet seg med russiske Taina. Ekteskapet er lykkelig, og de blir foreldre til sønnen Burtaj, som i orotsjonenes øyne er en bastard, siden hans mor ikke tilhører deres stamme. Under en jakt blir Amgan dødelig såret av bonden Iwan. Burtaj og Taina finner Amgan, og tar ham med seg hjem. Men den gamle jegeren vet han snart kommer til å dø, og på dødsleiet ber han sønnen om å bryte opp og slutte seg til orotsjonene. Han formaner Burtaj om at han må vokse opp til å bli jeger som sin far, og ikke la bondeblodet han har fått fra sin mor ta overhånd. Etter farens død oppsøker sønnen Iwan, uten å vite at det var Iwan som drepte faren hans. Burtaj spør om han selv og moren kan få husvære hos Iwan, mot at Burtaj forsyner ham med pelsverk og viltkjøtt. Iwan avslår foraktelig dette forslaget. På eiendommen til Iwan treffer Burtai for første gang den vakre Aitanga, som tilhører jurakfolket. Hennes far er reineier, og han skylder Iwan mange penger. Iwan har sagt at han vil ettergi gjelden dersom Aitanga gifter seg med Iwans sønn Wasilj. Aitanga vil ikke bli bondekone, derfor ønsker hun ikke å gifte seg med Wasilj.

Aitanga har fått en hundevalp i gave av Wasilj, som mener valpen er lite tess fordi den er en krysning mellom hund og ulv – en bastard. Aitanga kaller valpen Wolk, og den vokser opp til å bli en dyktig vakthund som vokter reinsdyrene til Aitangas far.

To år etter det første møtet møtes Aitanga og Burtai igjen, og de betror hverandre at de har tenkt mye på hverandre i løpet av de to siste årene. De blir enige om å gifte seg så snart Aitangas far har innfridd gjelden til Iwan. Men Iwan har tatt pant i reinsdyrene til Aitangas far, og en dag kommer han og henter reinsdyrene, som straff for at Aitanga ikke vil gifte seg med Wasilj. Dette får Wolk til å gå løs på noen av reinsdyrene på Iwans mark, og etter å ha drept reinsdyrene løper hunden til skogs og slutter seg til ulveflokken der.

Burtajs mor blir også stygt maltraktert av en ulveflokk, og på dødsleiet forteller hun Burtaj at faren hans faktisk var sønn av den store jegerhøvdingen Kassar. Hun forteller Burtai at han har to sjeler i seg, som alltid kommer til å slåss mot hverandre. Moren ber ham forlate skogen, og heller oppsøke hennes eget folk. Burtaj møter Aitanga som ber ham hjelpe til med å betale gjelden til faren hennes, slik at de endelig kan gifte seg. Wasilj overtaler Burtaj til å bli med på en lengre reise, og Wasilj forsøker å drepe Burtaj – men i stedet er det Wasilj som blir drept. Ryktet sprer seg om at Burtaj har drept Wasilj, og han blir arrestert. Aitanga hjelper ham å flykte, og de søker tilflukt hos ortosjonstammen. Der blir de godt mottatt, og de kan endelig gifte seg.

Burtaj deltar på enda flere jakter, og treffer tilfeldigvis på Wolk ute i skogen – Aitangas tidligere vakthund er nå leder for sin egen ulveflokk.

## Rolleliste (utvalg)
* Georg Løkkeberg
* Signe Hasso
* Alfred Maurstad
* Gabriel Alw
* Hilda Borgström
* Georg Blickingberg
* Joachim Holst-Jensen – en fangevokter

## Referanser


## Eksterne lenker
*